Φερνάντο Ιέρο

Ο Φερνάντο Ρουίς Ιέρο (26 Μαρτίου 1968-) (ισπανικά: Fernando Ruiz Hierro) είναι Ισπανός πρώην ποδοσφαιριστής που αγωνιζόταν ως κεντρικός αμυντικός. Θεωρείται ένας από τους καλύτερους Ισπανούς κεντρικούς αμυντικούς όλων των εποχών. Ένα αξιοσημείωτο χαρακτηριστικό του είναι η δεινότητα της επίτευξης τερμάτων, λόγω της θέσης που αγωνιζόταν. Με το πέρας της καριέρας του ασχολείται με τον σχολιασμό αγώνων και άλλων αθλητικών γεγονότων. Bebeto.gr  Φερνάντο Ιέρο

Ο Ιέρο πέρασε, σχεδόν, όλη του την καριέρα, στη Ρεάλ Μαδρίτης, με την οποία, μεταξύ άλλων έχει κατακτήσει τρία Τσάμπιονς Λιγκ. Ήταν, επίσης, διεθνής με την Εθνική ομάδα της Ισπανίας και είχε συμμετοχές τόσο σε Παγκόσμια Κύπελλα, όσο και σε Ευρωπαϊκά. Έχει αγωνιστεί σε παραπάνω από 600 επίσημους αγώνες.

 Καριέρα 
 Ξεκίνημα 
Ο Φερνάντο Ιέρο γεννήθηκε 23 Μαρτίου 1968 στη Μάλαγα. Ξεκίνησε στην τοπική ομάδα Βέλεθ, περνώντας κάποιες ποδοσφαιρικές απογοητεύσεις: ο προπονητής του τού είχε πει«πως δεν κάνει για το άθλημα». Κατόπιν επιμονής εντάχθηκε στο δυναμικό της Βαγιαδολίδ, όπου εκεί η αγωνιστική του ταυτότητα βελτιώθηκε. Απόδειξη αυτού ήταν το ενδιαφέρον της Ρεάλ Μαδρίτης να τον εντάξει στο δυναμικό της, πράγμα που έκανε το καλοκαίρι του 1989.Kounavos.com Φερνάντο Iέρο: Ένα σέντερ μπακ… μηχανή του γκολ!

 Ρεαλ Μαδρίτης 
Στη Ρεάλ Μαδρίτης ο Ιέρο εντάχθηκε το 1989. Στην πρώτη κιόλας χρονιά, αν και αμυντικός, πέτυχε 7 γκολ και καθιερώθηκε στη βασική της ενδεκάδα. Η δυνατότητα του στο σκοράρισμα, παρά τη θέση του, συνεχίστηκε και στα επόμενα τρία χρόνια πέτυχε 44 γκολ. Με παρτενέρ τον Μάνουελ Σάντσις γίνανε ένα από τα αποτελεσματικότερα αμυντικά «ζευγάρια» στην Ευρώπη, καθώς στο πλευρό του ο Ιέρο σήκωσε τρεις φορές το Τσάμπιονς Λιγκ, σε έξι χρόνια, δύο Διηπειρωτικά Κύπελλα (1998, 2002), και ένα Κύπελλο (1992-93). Η συμβολή του στην επιτυχία της Ρεάλ Μαδρίτης κατά τη διάρκεια αυτής της περιόδου ήταν ανεκτίμητη, καθιστώντας τον αναπόσπαστο μέρος μιας από τις καλύτερες περιόδους της ομάδας.

Στις 24 Μαρτίου 2002 πέτυχε χατ τρικ εναντίον της Ρεάλ Σαραγόσα, με το τελικό σκορ να είναι 3-1. Παρ' όλα αυτά, το πρωτάθλημα εκείνη τη χρονιά πήγε στη Βαλένθια. Ο Ιέρο τη σεζόν αυτή αποχώρησε από τη Μαδρίτη και κατευθύνθηκε προς το Κατάρ, για την ομάδα Αλ Ραγιάν ΣΚ.

Στη Ρεαλ Μαδρίτης αγωνίστηκε για 14 σεζόν. Το στίγμα του, λόγω σταθερότητας και ικανότητας, ήταν μεγάλο καθώς όπως λένε ο αντικαταστάτης του ήταν δύσκολη υπόθεση.

 Μπόλτον 
Μετά το Κατάρ, ο Ιέρο, ταξίδεψε στην Αγγλία για χάρη της Μπόλτον.UEFA.com Bolton ready for Hierro worship Στη Μπόλτον ο Ιέρο συνάντησε κι έναν παλιό του συμπαίκτη τον Ιβάν Κάμπο. Στη Μπόλτον είχε καλές εμφανίσεις, ενώ πέτυχε κι ένα γκολ εις βάρος της Νόργουιτς.BBC.uk Norwich 3-2 Bolton  Η χρονιά αυτή έμελλε να είναι και η τελευταία του, καθώς μετά εκεί αποχώρησε από την αγωνιστική δράση. Στις 10 Μαΐου 2005 ανακοίνωσε ότι σταματάει το ποδόσφαιρο.UEFA.com Hero Hierro calls it a day

 Μάλαγα 
Ο Ιέρο, τον Ιούλιο του 2011 επιστρέφει στη γενέτειρά του, Μάλαγα, και αναλαμβάνει πόστο στην ομάδα: υπεύθυνος του ποδοσφαιρικού τμήματος.Málaga CF: Fernando Hierro, la última estrella del jeque (Málaga CF: Fernando Hierro, the sheikh's latest star); Ideal, 7 July 2011 Málaga: Hierro anuncia que no es prioridad fichar en enero (Málaga: Hierro announces there are no urgencies to sign in January); Goal.com, 24 November 2011  Όμως αποχώρησε κι από εκεί, παρά την επιτυχημένη σεζόν της ομάδας, που κατάφερε να παίξει στο Τσάμπιονς Λιγκ και να τερματίσει 4η στο Πρωτάθλημα της Ισπανίας.

 Εθνική ομάδα Ισπανίας 
Ο Ιέρο χρίστηκε 89 φορές διεθνής με την Εθνική ομάδα της Ισπανίας και πέτυχε 29 γκολ. Αξιόλογο ποσοστό, αν υπολογίσει κανείς ότι πιο πάνω από τον Ιέρο βρίσκονται ο Ραούλ, ο Τόρρες και ο Βίγια. Από την άλλη δεν είχε κάποια αξιομνημόνευτη επιτυχία με την Εθνική του ομάδα. Το ντεμπούτο του το πραγματοποίησε το 1989, σε ένα φιλικό κόντρα στην Πολωνία.

 Παραπομπές 

 Εξωτερικοί σύνδεσμοι 
 Το προφίλ του Ιέρο στο BDFutbol.com
 Το προφίλ του Ιέρο στο National-Football-Teams.com
 Το προφίλ του Ιέρο στο FIFA.com 

Κατηγορία:Ποδοσφαιριστές Ρεάλ Βαγιαδολίδ
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Αλ Ραγιάν ΣΚ
Κατηγορία:Ποδοσφαιριστές Μπόλτον Γουόντερερς
Κατηγορία:Ισπανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Προπονητές ποδοσφαίρου Παγκοσμίου Κυπέλλου 2018
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ανδαλουσιανοί ποδοσφαιριστές